फिल्म में दिखाया जाएगा वुल्वरीन और डेडपूल का फेस ऑफ, एक्साइटेड हुए फैंस
Deadpool 3 Set Leaked Video Goes Viral - हॉलीवुड के मशहूर मार्वल सिनेमैटिक यूनिवर्स (MCU) की 34वीं फिल्म 'डेडपूल 3' है।
हॉलीवुड के मशहूर मार्वल सिनेमैटिक यूनिवर्स (MCU) की 34वीं फिल्म 'डेडपूल 3' है। डेडपूल सीरीज की इस तीसरी फिल्म में दो सुपरहीरो डेडपूल और वुल्वरीन आपस में लड़ते हुए नजर आएंगे।
यह सुपरहीरो एक्शन फिल्म अगले साल 3 मई में रिलीज होगी। फिलहाल इसकी शूटिंग चल रही है, जहां से इसके कुछ वीडियो और फोटोज लीक हो गए हैं।
सेट से शेयर की फोटो
फिल्म में डेडपूल का रोल प्ले कर रहे एक्टर रेयान रेनॉल्डस ने बीते दिनों सोशल मीडिया पर सेट से एक फोटो शेयर की थी। इसमें वे वुल्वरीन का रोल कर रहे एक्टर ह्यू जैकमैन के साथ नजर आ रहे थे।
फाइट सीक्वेंस का वीडियो हुआ लीक
इस फोटो के सामने आने के बाद सोशल मीडिया पर फिल्म के सेट से कुछ और फोटो व वीडियोज लीक हुए हैं। इन वीडियोज में दोनों सुपरहीरो फाइट सीक्वेंस शूट करते हुए नजर आ रहे हैं। दोनों को एक दूसरे से बैटल करते देख एमसीयू सीरीज के फैंस एक्साइटेड हैं।
कॉमिक बुक वाले वुल्वरीन लुक में दिखे जैकमैन
मेल ऑनलाइन की तरफ से लीक हुए एक वीडियो में दोनों एक्टर्स अपने सुपरहीरो कॉस्ट्यूम्स में नजर आ रहे हैं। जहां रेयान रेड सुपरहीरो सूट हैं वहीं जैकमैन कॉमिक बुक वाले वुल्वरीन लुक में हैं, जिसका सूट येलो और ब्लू है।
यंग नजर आ रहा है वुल्वरीन का कैरेक्टर
इस वीडियो के सामने आने के बाद फैंस कई तरह के कयास लगा रहे हैं। लोगों का मानना है कि इस फिल्म में यंग लाेगन (वुल्वरीन) को दिखाया जाएगा जो डेडपूल के साथ लड़ते हुए दिखेंगे।
इस फिल्म को शॉन लेवी डायरेक्ट कर रहे हैं। फिल्म के प्लॉट की ताे अब तक कोई खास जानकारी नहीं है पर फैंस इन फुटेज को देखकर एक्साइटेड हो गए हैं। डेडपूल पार्ट की पिछले दो फिल्मों ने अच्छा परफॉर्म किया था।